Myen ni myawk kaba hte mung-shawa ni hpe hkan shachyut gap ma ai
2017-12-21 17:24:04 daihpang:hpungmai dinglun:0 gahtawk:
December (18) ya shani hta, Myen hpyen ni Shanglawt Dapba (2) ginra Tingkawk mare na salang langai hpe myawk kaba hte hkan shachyut gap ma ai da.
Kachin Net kaw nna na lu yang, dai shani hta, Myen hpyen ni gaw Tingkawk mare kaw nna Jahtu Zup mare de cycle jaw sa wa ai salang Gam Hpang hpe mara kata ai hku rim la nna sat kau na hkyen ma ai.
Shing rai nna, shanhte gaw Gam Hpang hpe sumpan ahkyeng hte myi magap kau ya nna, mawdaw lam shingnawm kaw nga da shangun ma ai. Dai shaloi, Gam Hpang gaw shi hpe sin nga ai Myen hpyenla ni mawdaw lam de cycle mawdaw lai wa ai hpe gan hkan yu nga ai laman hta, sumri rawt kau lu nna hprawng lawt mat wa ai majaw, Myen hpyenla ni gaw sinat kaji ni hte hkan shachyut gap ma ai; Tingkawk mare kaw Dap jung nga ai Myen hpyendap ni mung, sinat kaba hte hkrup mara hkan gap shadam bun ma ai da.
Editor: Maling Utu
Gumja ga-si ndai ni sawk yu na:Jinghpaw mung wahpung wahpawng
kac_Latn kac_Latn kac_Latn kac_Latn kac_Latn tgl_Latn kac_Latn